До 

ОБЩИНСКИ СЪВЕТ – БУРГАС

ДОКЛАДНА ЗАПИСКА
От Калояна Живкова Петкова,

Общински съветник от групата на ПП ГЕРБ

Относно:  Обследване и проектиране на осветление  на  монумента „Кръст” на Руси Стоянов на връх Шилото.
Уважаеми общински съветници,

На най-високата кота на Бургас – връх Шилото е разположен 15-метровият кръст, построен и издигнат от големия бургаски творец Руси Стоянов. 

Още в проект този християнски символ е замислен от автора да бъде видим от различни точки на града през деня и нощта. С монтажа на съоръжението са били разположени специални прожектори вани, които са осветявали, под определен ъгъл,  кръста. При тържественото откриване монументът се е забелязвал от километри разстояние, в тъмната част на денонощието, с осигуреното му тогава автономно осветление. 
Констатирано е, че  преди повече от 12 години, е изчезнало и последното осветително тяло. Оттогава кръстът не се вижда вечер. 
Освен градски символ внушителният монумент е и един от знаковите елементи от бургаската обществена среда.
Кръстът на покойния Руси Стоянов е завършен  проект, който трябва да  остане за поколенията. Ние, като бургазлии, сме отговорни за неговото съхранение и поддръжка. 
Предвид гореизложеното и на основание чл. 21, т. 23 от ЗМСМА предлагам Общински съвет – Бургас да вземе следното 

РЕШЕНИЕ:

1. Дава съгласие за възлагане за обследване и проектиране на осветление  на  монумента „Кръст” на Руси Стоянов на връх Шилото (разположен западно от най-големия бургаски комплекс Меден Рудник).
2. Необходимите финансови средства да бъдат осигурени от собствения бюджет на Община Бургас.
С уважение:

Калояна Живкова
